GENERÁLNA PROKURATÚRA
   SLOVENSKEJ REPUBLIKY

VIII Spr 229/19/1000-23

                                                                                        Zbierka služobných predpisov
                                                                                        generálneho prokurátora
                                                                                        Slovenskej republiky
                                                                                        Por. č. 12/2019

P R Í K A Z

generálneho prokurátora Slovenskej republiky

z 19. decembra 2019,

ktorým sa mení a dopĺňa príkaz generálneho prokurátora Slovenskej republiky  por. č. 12/2017  z  27. novembra 2017 o evidencii, spôsobe účtovania a spôsobe odpisovania majetku štátu v správe Generálnej prokuratúry Slovenskej republiky

Podľa § 10 ods. 2 zákona č. 153/2001 Z. z. o prokuratúre v znení neskorších predpisov vydávam tento príkaz:

Čl. I

     	Príkaz generálneho prokurátora Slovenskej republiky por. č. 12/2017 z 27. novembra 2017 o evidencii, spôsobe účtovania a spôsobe odpisovania majetku štátu v správe Generálnej prokuratúry Slovenskej republiky sa mení a dopĺňa takto:

1.	V čl. 2 ods.1 a 2 sa suma „19,99 eur“ nahrádza sumou „29,99 eur“ a suma „20 eur“ sa nahrádza sumou „30 eur“.

2.	V čl. 2 ods. 1 sa na konci pripája táto veta:
„Drobný hmotný majetok, ktorý sa účtuje ako zásoby, nie je dlhodobým hmotným majetkom.“.
 
3.	V čl. 3 ods. 2 písmená  a) a b) znejú:

„a) 	drobný hmotný majetok a drobný nehmotný majetok v ocenení do 29,99 eur  sa na základe dodacieho listu, prípadne na základe faktúry, ktorá je zároveň dodacím listom, zaeviduje do skladovej evidencie majetku, t.j. do modulu Softip Profit – aplikácia SKL (Sklad),
b) 	drobný hmotný majetok v ocenení od 30 eur do 1 700 eur a drobný nehmotný majetok v ocenení od 30 eur do 2 400 eur sa na základe dodacieho listu, prípadne na základe faktúry, ktorá je zároveň dodacím listom, zaeviduje do operatívnej evidencie majetku, t.j. do modulu Softip Profit – aplikácia DIM (Drobný dlhodobý majetok) a pridelí sa mu inventárne číslo.“.

4.	V čl. 4 ods. 5 stĺpci „Počet rokov odpisovania“ sa číslo „40“ nahrádza číslami „40-80“.

Čl. II

Tento príkaz nadobúda účinnosť 1. januára 2020.

                                                                                                  podpis                         
                                                                                  JUDr. Jaromír  Č i ž n á r
                                                                     generálny prokurátor Slovenskej republiky